மன்னித்து விடு - காதல் கவிதை

காதல் காமத்தில் முடியும் என்கிறார்கள் 
 பலர் ஆசை முடிந்ததும் பிரிவு 
 வலிக்காது என்கிறார்கள் நீ 
 மட்டும் ஏன் என்னை பார்க்காமல் 
 பிரிந்தாய் பாசத்தின் வலியால் 
 என் ஆயுள் முழுதும் துடிக்கவா 
 உன் பாசமே எனக்கு விஷமாகும் 
 நாள் தூரத்தில் இல்லை 
 உன் நிழல் கூட தீண்ட 
 பாக்கியம் இல்லாத எந்தன் 
 உயிர் மட்டும் எனக்கு எதுக்கடா ? 
 உன் மீது கொண்ட பாசத்தால் 
 கவிதை என்னும் பெயரில் 
  நான் கிறுக்கும் கிறுக்கல்கள் 
 உந்தன் மனதுக்கு வலியை 
 கொடுத்தால் என்னை மன்னித்து விடு 
 பாசத்தை காட்டி நீ என்னை 
 தவிக்க விட்ட வலியை விட 
 என் கிறுக்கல்கள் உனக்கு 
 பெரும் வலியை தந்துவிடாது 
 ஏன் தெரியுமா எந்தன் கிறுக்கல்கள் 
 உந்தன் பாசங்களே 
  உந்தன் கோபங்கள் நேசங்கள் 
 பாசங்கள் வெறுப்புகள் விருப்புக்கள் 
 எனக்குள் இருக்கும் உன்னையும் 
 என்னோடு எடுத்து செல்கிறேன் 
 மன்னித்து விடு என் நினைவுகளுடன் 
 எந்தன் கிறுக்கல்களை மட்டுமே 
 உன்னிடம் தந்து விடைபெறுகிறேன் .